Hallstatt is 'n nedersetting en markdorp in die Oostenrykse deelstaat Opper-Oostenryk met 'n bevolking van 757 (soos op 1 Januarie 2016).
Hallstatt, wat aan die gelyknamige meer geleë is, is deur Unesco saam met die Dachstein-bergmassief en die Salzkammergut-streek as wêrelderfenisgebied gelys. Argeoloë het bo-op Hallstatt op 'n uitgestrekte grafveld afgekom, en na 'n periode van die vroeë Ystertydperk word as Hallstatt-periode verwys.